**Qaraqalpaq tili (mámleketlik tili)** **páninen pedagog kadrlardıń mamanlıq kategoriyaları test sisteması ushın test specifikaciyasi**

**KIRISIW**

Búgingi globallasıw dáwirinde bilimlendiriw procesin jaqsılaw hám ondaǵı nátiyjelilikke erisiwdi maqset etken bir qatar jańa texnologiyalar tolqını kirip kelmekte. Bulardıń barlıǵı kámil insandı tayarlawdı, hár tárepleme jetik, qábileti joqarı jas áwladtı tárbiyalawdı kózde tutadı.

Qaraqalpaq tili (mámleketlik tili) pánin oqıtıwda oqıwshılardıń kreativ pikirley alıwına, sóylew mádeniyatınıń joqarı dárejede ózlestiriliwine, akademiyalıq bilim dárejesiniń joqarı bolıwına erisiwge úlken itibar qaratıw kerek.

Qaraqalpaq tili (mámleketlik tili) páni mektep pitkeriwshileriniń dóretiwshi hám innovator, shaxs sıpatında ǵárezsiz qararlar qabıl ete alıw, mashqalalardı unamlı sheshe alıw qábiletine iye bolıwda áhmiyetli orın tutadı.

Solay eken, jetik áwladtı jetistiriw ushın búgingi kúnniń pedagogları da óz iskerligin bul kónlikpelerdi rawajlandırıwǵa qaratıwı maqsetke muwapıq. Pedagog kadrlardıń bilim hám qámiletin belgilep beretuǵın sınaq procesleri de mine sol maqsette shólkemlestiriledi.

Bul specifikaciyanıń maqseti pedagog kadrlardıń qaraqalpaq tili (mámleketlik tili) páninen bilim dárejesin anıqlaw ushın qollanılatuǵın test variantı strukturası hám oǵan qoyılatuǵın talaplardı belgilewden ibarat.

Bul hújjetke aprobaciyalar nátiyjesinde **ózgertiw, qosımsha** hám **dúzetiwler** kiritiliwi múmkin.

1. **Qaraqalpaq tili (mámleketlik tili) páninen bilimlerdi bahalawdıń test sınaǵı túrleri.**

Tapsırmalar qaraqalpaq tili (mámleketlik tili) páni boyınsha qánigelerdiń iye bolıwı kerek bolǵan bilim, kónlikpe hám kompetenciyalardı bahalawǵa mólsherlengen.

**II. Qaraqalpaq tili (mámleketlik tili) páninen bilimlerdi bahalaw test sınaǵında qamtıp alınǵan mazmunı tarawları**

Qaraqalpaq tili (mámleketlik tili) páninen pedagog kadrlardıń bilimlerin bahalaw test sınaǵında tapsırmalar ulıwma orta bilimlendiriw mektepleri qaraqalpaq tili (mámleketlik tili) kursınıń 5-11-klass materialları hám ámeldegi oqıw baǵdarlamaları tiykarında pániniń tómendegi **mazmun tarawları** qamtıp alınadı:

1. Fonetika;
2. Imla;
3. Leksikologiya;
4. Sóz jasalıw;
5. Grammatika;
6. Punktuaciya;
7. Stilistika.

***Esletpe 1:*** *Qaraqalpaq tili (mámleketlik tili) pániniń bul mazmun tarawları ulıwmalıq túrde berilgen bolıp, olar usı pánlerde ámel etip turǵan oqıw baǵdarlaması hám uqıplılıq talaplarınan kelip shıqqan.*

Qaraqalpaq tili (mámleketlik tili) páninen bilimlerdi bahalawda test sınaqları arqalı tómendegi **aqılıy iskerlik túrleri** bahalanadı:

1. Biliw;
2. Qollaw;
3. Pikirlew.

**III. Qaraqalpaq tili (mámleketlik tili) páninen bilimlerdi bahalawdíń pedagog kadrlar attestaciyası test sınaǵı specifikaciyası**

|  |  |  |  |  |  |
| --- | --- | --- | --- | --- | --- |
| **№** | **Bahalanatuǵın talapalar** | **Tapsırmalar sanı** | **Bahalanatuǵın aqılıy iskerlik túri** | **Qıyınlıq dárejesi** | **Ball** |
|  | Fonetika | 2 | Qollaw | II | 2 |
| Qollaw | II | 2 |
|  | Imla | 4 | Qollaw | II | 2 |
| Qollaw | II | 2 |
| Qollaw | II | 2 |
| Qollaw | II | 2 |
|  | Leksikologiya | 4 | Pikirlew | III | 2 |
| Qollaw | II | 2 |
| Qollaw | II | 2 |
| Pikirlew | III | 2 |
|  | Sóz jasalıw | 2 | Qollaw | II | 2 |
| Qollaw | II | 2 |
|  | Morfologiya | 10 | Pikirlew | III | 2 |
| Biliw | I | 2 |
| Biliw | I | 2 |
| Qollaw | II | 2 |
| Qollaw | II | 2 |
| Qollaw | II | 2 |
| Qollaw | II | 2 |
| Qollaw | II | 2 |
| Qollaw | II | 2 |
| Qollaw | II | 2 |
|  | Sintaksis | 8 | Biliw | I | 2 |
| Biliw | I | 2 |
| Qollaw | II | 2 |
| Qollaw | II | 2 |
| Qollaw | II | 2 |
| Qollaw | II | 2 |
| Qollaw | II | 2 |
| Qollaw | II | 2 |
|  | Stilistika | 3 | Biliw | I | 2 |
| Qollaw | II | 2 |
| Pikirlew | III | 2 |
|  | Punktuaciya | 2 | Qollaw | II | 2 |
| Pikirlew | III | 2 |
|  | **Jámi:** |  | **Biliw – 5**  **Qollaw – 25**  **Pikirlew - 5** |  | **2\*35=70** |

***Esletpe 2:*** *Test sınaǵınıń joqarıda keltirilgen (testler sanı, túri, ajıratılǵan waqtı, balı, qıyınlıq dárejesi) kórsetkishlerine tájiriybe-sınaw nátiyjeleri hám ilimiy tiykarda analizlewden kelip shıǵıp, tiyisli ózgerisler kiritiliwi múmkin.*

**IV. Qaraqalpaq tili (mámleketlik til) páninen bilimlerdi bahalawdıń test sınaǵı bólimleri boyınsha salıstırmalı kórsetkishler**

|  |  |  |  |  |  |  |  |
| --- | --- | --- | --- | --- | --- | --- | --- |
| № | Test sınaǵı bólimleri | Tarawlar | Tapsırma  lar sanı | Ajıratıl  ǵan waqıt | Ajıratıl  ǵan ball | Qıyınlıq dárejesi | Aqılıy iskerlik túri |
| II | Pedagogtıń  pán boyınsha ulıwma tayarlıǵın bahalaw | I – IV | 35 | 70 | 70 | I daraja – 5  II daraja – 25  III daraja– 5 | Biliw – 5  Qollaw – 25  Pikirlew – 5 |

**V. Qaraqalpaq tili (mámleketlik til) páni mazmun elementi**

Qaraqalpaq tili (mámleketlik til) páninen bilimlerdi bahalawda test sınaǵı tapsırmaların tayarlaw ushın qaraqalpaq tili hám ádebiyat páni mazmun elementleri kodifikatorı oqıtıwshılarǵa qoyılatuǵın uqıplılıq talapları hám oqıw baǵdarlaması mazmunı tiykarında dúzilgen.

Qaraqalpaq tili (mámleketlik til) páni mazmun elementleri kodifikatorı ulıwma orta bilim beriw mekteplerinde oqıtılatuǵın qaraqalpaq tili hám ádebiyat páni oqıw baǵdarlamasında kózde tutılǵan barlıq mazmun elementlerin hám uqıplılıq talapların qamtıp aladı.

|  |  |  |
| --- | --- | --- |
| **Taraw kodı** | **Bahalanatuǵın mazmun elementiniń kodı** | **Test sınaǵında bahalanatuǵın mazmun elementi** |
| **FONETIKA** | | |
| 1 | 1.1 | Til sesleri |
| 1.2 | Singarmonizm |
| **IMLA** | | |
| 2 | 2.1 | Sózlerdiń jazılıwı hám aytılıwı |
| 2.2 | Birikken sózler jazılıwı |
| 2.3 | Birikpegen sózler jazılıwı |
| 2.4 | Jup hám qısqarǵan sózlerdiń jazılıwı |
| **LEKSIKOLOGIYA** | | |
| 3 | 3.1 | Sózlerdiń mánileri |
| 3.2 | Sinonimler |
| 3.3 | Omonimler |
| 3.4 | Frazeologiya |
| **SÓZ JASALIW** | | |
| 4 | 4.1 | Túbir hám qosımtalar |
| 4.2 | Dórendi sózler |
| **GRAMMATIKA** | | |
| 5 | 5.1 | Mánili sóz shaqapları |
| 5.2 | Kómekshi sóz shaqapları |
| 5.3 | Modal sózler, tańlaq hám eliklewish sózler |
| 5.4 | Sintaksislik baylanıs hám sóz dizbegi |
| 5.5 | Gáp aǵzaları |
| 5.6 | Qaratpa aǵza, kiris aǵza hám kiris gáp |
| 5.7 | Bir bas aǵzalı gápler, tolıq hám tolıq emes gápler, sóz gápler, ayırımlanǵan aǵzalı gápler |
| 5.8 | Jay hám qospa gápler |
| **PUNKTUACIYA** | | |
| 6 | 6.1 | Gáptiń sońına qoyılatuǵın irkilis belgileri |
| 6.2 | Gáp ishinde qollanılatuǵın irkilis belgileri |
| **STILISTIKA** | | |
| 7 | 7.1 | Sózdiń baylıǵı |
| 7.2 | Leksikalıq stilistika |

**VI. Qaraqalpaq tili (mámleketlik til) páninen bilimlerdi bahalawda test sınaǵında pedagog kadrlardıń tayarlıq dárejesine qoyılatuǵın talaplardıń (kónlikpeler) kodifikatorı**

Qaraqalpaq tili (mámleketlik til) páninen bahalawdıń test sınaǵında pedagoglardıń tayarlıq dárejesine qoyılatuǵın talaplardıń (kónlikpeler) kodifikatorı ulıwma orta bilimlendiriw mákemeleri oqıtıwshılarına qoyılatuǵın uqıplılıq talapları hám qaraqalpaq tili (mámleketlik til) páni oqıw baǵdarlaması mazmunı tiykarında dúzilgen.

|  |  |  |
| --- | --- | --- |
| **Taraw kodı** | **Bahalanatuǵın kónlikpe kodı** | **Attestaciya test sınaǵında bahalanatuǵın kónlikpeler** |
| 1 | 1.1; 1.2 | Qaraqalpaq tilindegi til seslerin biliw, jazıwda ses hám hárip múnásibetin durıs túsiniw, fonetikalıq qubılıslardıń ózgesheliklerin biliw hám olardı jazıwda durıs qollay alıw. |
| 2 | 2.1; 2.2; 2.3; 2.4 | Qaraqalpaq tiliniń imla qaǵıydaların biliw hám jazıwda durıs qollaw. |
| 3 | 3.1; 3.2; 3.3; 3.4 | Sóz baylıǵı Sózlerdiń mánilerin biliw, túsiniw, tildegi leksikalıq birliklerdi durıs qollay alıw. |
| 4 | 4.1; 4.2 | Sóz qurılısın biliw, sózdi túbir hám qosımtalarǵa ajırata alıw, talqılay alıw, túbir hám qosımtalardıń tildegi áhmiyetin durıs ańlaw hám olardı durıs qollaw. |
| 5 | 5.1 | Mánili sóz shaqaplarınıń grammatikalıq ózgesheliklerin biliw, parıqlaw, olardıń tildegi áhmiyetin túsiniw hám olardı durıs qollaw. |
| 5.2 | Kómekshi sóz shaqaplarınıń grammatikalıq ózgesheliklerin biliw, parıqlaw, olardıń tildegi áhmiyetin túsiniw hám olardı durıs qollaw. |
| 5.3 | Mánili hám kómekshi sóz shaqaplarına kirmeytuǵın sózlerdiń grammatikalıq ózgesheliklerin biliw, parıqlaw, olardıń tildegi áhmiyetin túsiniw hám olardı durıs qollaw. |
| 5.4 | Tildegi sózlerdiń óz ara baylanısıwın biliw, túsiniw, qollaw. |
| 5.5; 5.6 | Gáp aǵzalarınıń grammatikalıq ózgesheliklerin biliw, parıqlaw, olardıń tildegi áhmiyetin túsiniw, gáptegi sózlerdi gáp aǵzalarına ajırata alıw, gáptiń quramın talqılay alıw. |
| 5.7; 5.8 | Gáplerdiń mánisi, qurılısı hám olardıń óz ara baylanısın talqılay alıw. |
| 6 | 6.1; 6.2 | Irkilis belgileriniń ózgesheliklerin biliw hám jazıwda durıs qollaw. |
| 7 | 7.1; 7.2 | Til birlikleriniń (leksikalıq, grammatikalıq yaki sintaksislik) mánisi, wazıypası yaki maqsetin talqılay alıw. Tekstte qollanılǵan kórkem súwretlew quralların anıqlaw, olardıń kórkem áhmiyetin talqılay alıw |

**VII. Qaraqalpaq tili (mámleketlik til) páninen bilimlerdi bahalawdıń test**

**sınaǵı tapsırmaların bahalaw ólshemleri**

Joqarıda kórsetilgen test túrleriniń hárbiri birdey bahalaw ólshemleri tiykarında bahalanadı:

eger belgilengen juwap durıs bolsa 2 ball;

eger belgilengen juwap nadurıs bolsa 0 ball.

**VIII. Paydalanıwǵa usınıs etiletuǵın tiykarǵı ádebiyatlar:**

**Qaraqalpaq tili páninen:**

1. Qaraqalpaq tili. Oqıw basqa tillerde alıp barılatuǵın klaslardıń 5-klasları ushın sabaqlıq. A.Dáwletov, Z.Aytjanova, G.Dáwletova, X.Atabaev. NÓKIS, «BILIM», 2019.
2. Qaraqalpaq tili. Oqıw basqa tillerde alıp barılatuǵın klaslardıń 6-klasları ushın sabaqlıq. A.Dáwletov, A.Nauruzbaeva, A.Ótemisov, Z.Aytjanova. NÓKIS, «BILIM», 2019.
3. Qaraqalpaq tili. Oqıw basqa tillerde alıp barılatuǵın klaslardıń 7-klasları ushın sabaqlıq. A.Dáwletov, A.Abdiev, G.Abishov, A.Dáwletova. NÓKIS, «BILIM», 2019.
4. Qaraqalpaq tili. Oqıw basqa tillerde alıp barılatuǵın klaslardıń 8-klasları ushın sabaqlıq. M.Dáwletov, Sh.Allaniyazova, D.Seytqasımov, A.Dáwletova. NÓKIS, «BILIM», 2019.
5. Qaraqalpaq tili. Oqıw basqa tillerde alıp barılatuǵın klaslardıń 9-klasları ushın sabaqlıq. A.Bekbergenov, G.Mámbetnazarova, Q.Bekbergenov, Á.Reypnazarov, J.Uspanova. NÓKIS, «BILIM», 2019.
6. Qaraqalpaq tili. Oqıw basqa tillerde alıp barılatuǵın klaslardıń 10-klasları ushın sabaqlıq. Sh.Abdinazimov, A.Abdiev, J.Táńirbergenov. NÓKIS, «QARAQALPAQSTAN», 2019.
7. Qaraqalpaq tili. Oqıw basqa tillerde alıp barılatuǵın klaslardıń 11-klasları ushın sabaqlıq. Z.Ismaylova, B.Turımbetov, A.Dáwletova. NÓKIS, «QARAQALPAQSTAN», 2019.
8. Qaraqalpaq tili hám imla qaǵıydalarınıń jıynaǵı. Dúziwshiler: M.Dáwletov, Sh.Abdinazimov, A.Alniyazov. Nókis: “Bilim”, 2016.
9. Qaraqalpaq tiliniń orfografiyalıq sózligi. Dúziwshiler: M.Dáwletov, Sh.Abdinazimov. Nókis: “Bilim” 2020.
10. https://www.oecd.org/pisa/test/pisa-2022-mathematics-test-questions.htm